An mga modernong geisha bakong mga pampam. An salang paghuna na ini nagpoon sa pagsararo na sana kan idtong mga  mistress o kabit kan mga mayayaman, mga sex worker o idtong inapod na  na sa tradisyonal na paggubing gamit man an kimono. An pinakaenot na pagluwas kan babaeng geisha iyo kan taon 1751 ta bago kaiyan mga lalakeng geisha an yaon sa mga aling-alingan. Huri na kan nagbutwa an mga geisha na anas na babae.Sa totoo lang, an mga enot na geisha sa yūkaku mga lalake. Sinda binabansagan man na taiko mochi (parabombo) o hōkan, asin sinda nagluwas kan mga 1660 komo mga payaso na nagpapangisi sa mga hiro nindang garo mga luki. Sinasabi na an iba sainda dati mga kulturadong tawo na nagaging pagtios asin naghanapbuhay na lang komo paraaling sa mga putariya dati nindang dinadalaw-dalaw. Kan panahon na ini, an geisha sarong terminong panlalake, asin an nagpoporoon-poon na mga babae na maglaog sa propesyon na ini inaapod onna (female) geisha.